ློབ་མའི་སྔོན་འགྲོའི་མཎྜལ་དང༌། །གསོལ་
གདབ་བྱུར་བསལ་དངོས་ལ་ཡང༌། །རིགས་ལྔ་བདག་པོའི་དབང་རྣམས་སོ། །ཞེས་པ་ལྟར་སྔོན་འགྲོའི་སློབ་མའི་དབང་བསྐུར་
ཞུ་བའི་ཡོན་དུ་མཎྜལ་ཕུལ། གསོལ་གདབ་ནི། སློབ་དཔོན་དམ་པ་དགོངས་སུ་གསོལ། །རྡོ་རྗེ་གཞོ་ནུའི་དབང་
བསྐུར་རྣམས། །སེམས་ཅན་ཀུན་ལ་ཕན་གདགས་ཕྱིར། །ཕྱིར་མི་ལྡོག་པའི་དབང་སྩོལ་ཅིག །ཅེས་
ལན་གསུམ། བྱུར་བསལ་བ་ནི། རང་ཉིད་དཀྱིལ་འཁོར་གྱི་ལྷོ་ཕྱོགས་སུ་དབང་སྟེགས་ཀྱི་དཀྱིལ་འ་ཁོར་
རིན་པོ་ཆེ་སྣ་ཚོགས་ལས་གྲུབ་པའི་གཞལ་ཡས་ཁང་མཚན་ཉིད་ཐམས་ཅད་ཡོངས་སུ་རྫོགས་པའི་
ནང་དུ་སེངྒེའི་ཁྲི་པདྨ་ཉི་མ་དབང་ཕྱུག་ཕོ་མོ་བསྣོལ་བའི་གདན་ལ། རང་ཉིད་ཧཱུཾ་ལས་རྡོ་རྗེ་གཞོན་
ནུ་སྐུ་མདོག་མཐིང་ནག །ཅེས་པ་ནས། རུས་པའི་རྒྱན་གྱིས་བརྒྱན་པ་དང་མཉམ་པར་སྦྱོར་བ། ཞེས་
པའི་བར་ཡེ་ཤེས་དབབ་པ་བཞིན་ལས། དེའི་སྟེང་དུ་གདུགས་དཀར་པོ། །གཡས་སུ་རྒྱལ་མཚན། གཡོན་
དུ་བ་དན། ཁོར་ཡུག་ཏུ་མཆོད་པ་སྣ་ཚོགས་ཀྱིས་བསྐོར་བའི་དཔྲལ་བར་ༀ། མགྲིན་པར་ཨཱཿ ཐུགས་
ཀར་ཧཱུཾ། མདུན་བསྐྱེད་ཀྱི་གཙོ་བོའི་ཐུགས་ཀ་ནས་འོད་འཕྲོས། ཕྱོགས་བཅུའི་སངས་རྒྱས་དང་བྱང་
95

ཕུར་པའི་དཀྱིལ་ཆོག་ཡིད་འོང་བློ་གྲོས་ཁ་འབྱེད་བཞིན་ལས་རིན་ཆེན་དོ་ཤལ་དུ་ཞལ་འཕངས་པ་རྣམས་ཕྱོགས་གཅིག་ཏུ་བསྡེབས་པ།
ཆུབ་སེམས་དཔའ་ཐམས་ཅད་རྡོ་རྗེ་གཞོན་ནུ་ཡབ་ཡུམ་གྱི་རྣམ་པར་ཨོཾ་བཛྲ་ས་མཱ་ཛཿ ཛཿ ཧཱུྃ་བཾ་ཧོཿ
རང་ལ་གཉིས་སུ་མེད་པར་ཐིམ། མདུན་བསྐྱེད་ཀྱི་ཐུགས་ཀ་ནས་ཁྲོ་བོ་མཚོན་ཆ་ཐོགས་པ་དཔག་
ཏུ་མེད་པ་སྤྲོས་ནས་བདག་ཉིད་དབང་ལེན་པ་ལ་བར་དུ་གཅོད་པར་བྱེད་པའི་བགེགས་དང་ལོག་པར་
འདྲེན་ པ་ ཐམས་ ཅད་ རྒྱང་ རིང་ དུ་ བསྐྲད། ཀཱི་ལ་ཡ། ཞེས་བརྗོད་ཅིང་རོལ་མོ་དྲག་ཏུ་བརྡུང་ངོ༌། །དངོས་གཞི་
རིག་པའི་དབང་རྫས་རྣམ་རྒྱལ་བུམ་པ་གཉིས་ལ་ཀུ་ཤའི་རྩ་བས་ལས་བུམ་གྱི་ཆུ་གཏོར་ཞིང༌། ཨ་ མྲི་ ཏས་བསངས། སྭ་
བྷ་ཝས་སྦྱངས། བདག་གི་རྣམ་པར་ཤེས་པའི་ཕུང་པོ་དང་དབང་རྫས་རྣམ་རྒྱལ་བུམ་པའི་ཆུ་མི་དམིགས་
ཏེ་སྟོང་པའི་ངང་ལས་པཾ་ལས་པདྨ། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་ལས་རྡོ་རྗེ་ཧཱུྃ་གིས་
མཚན་པ་ལས་འོད་འཕྲོས། འཕགས་པ་མཆོད། སེམས་ཅན་གྱི་དོན་བྱས། ཚུར་འདུས། ཡོངས་སུ་
རྒྱུར་པ་ལས་གཉིས་ཀའང་མི་བསྐྱོད་པ་སྐུ་མདོག་སྔོན་པོ་ཞལ་གཅིག་ཕྱག་གཉིས་ཀྱིས་རྡོ་རྗེ་དང་
དྲིལ་བུ་འཛིན་པ། དར་དང་རིན་པོ་ཆེའི་རྒྱན་གྱིས་བརྒྱན་པ། རྡོ་རྗེའི་དཀྱིལ་མོ་ཀྲུང་གིས་བཞུགས་
པའི་དཔྲལ་བར་ༀ། མགྲིན་པར་ཨཱཿ ཐུགས་ཀར་ཧཱུྃ། ཐུགས་ཁའི་ཧཱུྃ་ལས་འོད་འཕྲོས་པ་འདི་རྣམས་མདུན་
བསྐྱེད་ཀྱི་གཙོ་བོ་ཁོ་ན་ཡིན། ཐུགས་ཁའི་ཧཱུྃ་ལས་འོད་འཕྲོས་པས་ཕྱོགས་བཅུའི་སངས་རྒྱས་དང་བྱང་
ཆུབ་སེམས་དཔའི་ཐམས་ཅད་མི་བསྐྱོད་པའི་རྣམ་པར་བཛྲ་ས་མཱ་ཛཿ ཛཿ ཧཱུྃ་བཾ་ཧོཿ ཨོཾ་བཛྲ་ཨ་ཧ་
ར་ལི་ཧཱུྃ། པུཥྤ་དྷུ་པཾ། ཨཱ་ལོ་ཀེ །གནྠཾ། ནཻ་ཝི་ཏྱཾ། ཤབྡ་ཨཱཿཧཱུྃ། ཨོཾ་བཛྲ་ཨུ་ད་ཕ་ལ་ཡ། བིནྡྷུ་ར་ཡ་ཧཱུྃ་
ཕཊཱ། ཅེས་དང་། དྲིལ་བུ་གསིལ་ཞིང་། མི་བསྐྱོད་པ་ནི་ཡེ་ཤེས་ཆེ། །རྡོ་རྗེའི་ཐུགས་ནི་བླ་ན་མེད། །སྐྱེ་
མེད་སྤྲོས་བྲལ་ངོ་བོ་ཉིད། །མི་བསྐྱོད་པ་ལ་ཕྱག་འཚལ་བསྟོད། །མཆོད་ཅིང་བསྟོད་དེ་འོད་དུ་
ཞུ་བ་ལས་བྱུང་བའི་དབང་རྫས་རྣམ་རྒྱལབུམ་པའི་ཆུར་གྱུར། ཐུགས་ཁའི་ཧཱུྃ་ལས་འོད་འཕྲོས་པས་
དབང་གི་ལྷ་ཁྲོ་བོ་རིགས་ལྔ་འཁོར་དང་བཅས་པ་བཛྲ་ས་མཱ་ཛཿ ཨ་བྷི་ཥིཉྩ་ཏུ་མཾ། དེ་བཞིན་གཤེགས་
པ་ཐམས་ཅད་ཀྱིས་བདག་ལ་མངོན་པར་དབང་བསྐུར་བ་སྩལ་དུ་གསོལ། ཞེས་དང་། དཀྱིལ་འཁོར་གྱི་
གཙོ་བོ་བླ་མ་དང༌། དབང་ལྷ་རྣམས་ཀྱིས་བུམ་པ་བདུད་རྩིས་གང་བ་བསྣམས་པར་བསམ་ལ། རང་གིས་རྣམ་རྒྱལ་བུམ་པ་
བཏེག་སྟེ། འཁྲིལ་པའི་མཆོད་ཆེན་གྱི་གདངས་དང་བཅས་པས། ཆེ་བའི་ཡོན་ཏན་ཀུན་རྫོགས་ཤིང༌། །བྱང་
96

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
ཆུབ་སེམས་རབ་ཆུས་གང་བ། །རྣམ་པར་དག་པའི་བུམ་པ་འདིས། །བུ་ཁྱོད་ལ་ནི་དབང་བསྐུར་རོ། །
ཨོྃ་བཛྲཱི་བྷ་ཝ་ཨ་བྷི་ཥིཉྩ་ཧཱུྃ། ཞེས་གསུངས་ཤིང་བུམ་པའི་ཆུས་སྤྱི་བོ་ནས་དབང་བསྐུར། སྐུ་གང༌།
དྲི་མ་དག །ཆུ་ལྷག་མ་ཡར་ལུད་པ་ལས་མི་བསྐྱོད་པས་དབུ་བརྒྱན། ཨོྃ་བཛྲ་ཨཀྵོ་བྷྱོཿ༔ བཛྲ་ཨ་ཧ་
ར་ལི་ཧཱུྃ། ཨོཾ་བཛྲ་པུཥྤ། ཨ་ལོ་ཀེ །གནྠེ། ནཻ་ཝི་དྱེ། ཤབྡ་ཨཱཿཧཱུྃ། ཨུ་ད་ཕ་ལ་བིཧྥུ་ར་ཡ་ཧཱུྃ་ཕཊ། ཅེས་
དང་རོལ་མོ་བྱ། དེ་ལྟར་ན་མི་བསྐྱོད་པའི་སྒོ་ནས་ཆུའི་མངོན་པར་དབང་བསྐུར་བ་ཐོབ། ཞེ་སྡང་དག །
རྣམ་པར་ཤེས་པའི་ཕུང་པོ་གནས་གྱུར། མེ་ལོང་ལྟ་བུའི་ཡེ་ཤེས་མངོན་དུ་བྱས། མི་བསྐྱོད་པའི་
བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དེ་བཞིན་དུ་རིགས་པའི་དབང་གཞན་རྣམས་ཀྱི་ངག་འདོན་
ཕལ་ཆེར་མི་བསྐྱོད་པ་དང་འདྲ་ཞིང་མི་འདྲ་བའི་ཁྱད་པར་བརྗོད་ན་རིན་འབྱུང་ལ། རང་དང་དབང་རྫས་དབུ་རྒྱན་
བསངས་སྦྱངས། བདག་གི་ཚོར་བའི་ཕུང་པོ་དང་དབང་རྫས་དབུ་རྒྱན་མི་དམིགས་ཏེ་སྟོང་པའི་ངང་
ལས་པཾ་ལས་པདྨ་དང༌། རཾ་ལས་ཉི་མའི་དཀྱིལ་འཁོར་གྱི་སྟེང་དུ། སྭཱ་ལས་རིན་པོ་ཆེ་སྭཱས་མཚན་
པ་ལས་འོད་འཕྲོས། སོགས་དང་། གཉིས་ཀའང་རིན་ཆེན་འབྱུང་ལྡན་སྐུ་མདོག་སེར་པོ་ཞལ་གཅིག་
ཕྱག༌གཉིས༌ཀྱིས༌རིན༌པོ༌ཆེ༌དང༌དྲིལ་བུ། སོགས། ཡེ་ཤེས་སྤྱན་འདྲེན་ལ། ཐམས་ཅད་རིན་ཆེན་དབྱུང་
ལྡན་གྱི་རྣམ་པར་སོགས་དྲིལ་གསིལ་གྱི་བར་བྱ། ལྟ་བ་ངན་པ་འཇོམས་མཛད་པའི། རིན་ཆེན་རྒྱལ་པོ་
ཡོན་ཏན་གཙོ། །མཉམ་ཉིད་ཡེ་ཤེས་ངོ་བོ་ཉིད། །རིན་ཆེན་འབྱུང་ལྡན་ཕྱག་འཚལ་བསྟོད་དབང་རྫས་
དབུ་རྒྱན་དུ་གྱུར། གསོལ་བ་བཏབ་ལ། དབུ་རྒྱན་ལག་ཏུ་ཐོགས་ལ། དེ་བཞིན་གཤེགས་པ་ཀུན་གྱིས་རྒྱན། །
སངས་རྒྱས་ཀུན་གྱི་སྔགས་པ་ཡི། །རིན་པོ་ཆེ་ཡི་དབུ་རྒྱན་དང་། །དར་དཔྱངས་དག་གིས་དབང་བསྐུར་
རོ༑ ༑ཨོཾ་རཏྣ་མུ་ཀུ་ཊ་ཨ་བྷི་ཥིཉྩ་སྭ། བཛྲ་ར་ག་ཏ་བཛྲ་ཤ་ལི་ཧོ༔ ཞེས་བརྗོད་ཅིང་དབུ་རྒྱན་དང་དར་དཔྱངས་
སྤྱི་བོར་བཅིངས་ལ། རྣམ་རྒྱལ་བུམ་ཆུ་ཤས་མགོ་བོར་གཏོར་ཞིང༌། ཨོཾ་བཛྲ་བྷ་ཝ་སོགས་ནས། མི་བསྐྱོད་པའི་ཚབ་ཏུ།
རིན་ཆེན་འབྱུང་ལྡན་གྱིས་དབུ་བརྒྱན། ཨོཾ་རཏྣ་སམྦྷ་ཝ་བཛྲ་ཨ་ཧ་ར་ལི་སོགས་རོལ་ཆེན་དང༌། དེ་
ལྟར་ན་རིན་ཆེན་འབྱུང་ལྡན་གྱི་སྒོ་ནས་ཅོད་པན་གྱི་མངོན་པར་དབང་བསྐུར་བ་ཐོབ། ང་རྒྱལ་དང་
སེར་སྣ་དག །ཚོར་བའི་ཕུང་པོ་གནས་གྱུར། མཉམ་པ་ཉིད་ཀྱི་ཡེ་ཤེས་མངོན་དུ་བྱས། རིན་ཆེན་
97

ཕུར་པའི་དཀྱིལ་ཆོག་ཡིད་འོང་བློ་གྲོས་ཁ་འབྱེད་བཞིན་ལས་རིན་ཆེན་དོ་ཤལ་དུ་ཞལ་འཕངས་པ་རྣམས་ཕྱོགས་གཅིག་ཏུ་བསྡེབས་པ།
འབྱུང་ལྡན་གྱི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །འདོ་དཔག་མེད་ལ། རང་དང་དབང་རྫས་
རྡོ་རྗེ་བསང་སྦྱངས། བདག་གི་འདུ་ཤེས་ཀྱི་ཕུང་པོ་དང་དབང་རྫས་རྡོ་རྗེ་མི་དམིགས་ཏེ་སྟོང་པའི་ངང་
ལས་པཾ་ལས་པདྨ་དང༌། རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཨ་ལས་པདྨ་ཨས་མཚན་པ་ལས་
འོད་འཕྲོས་སོགས། འོད་དཔག་མེད་སྐུ་མདོག་དམར་པོ་ཞལ་གཅིག་ཕྱག་གཉིས་ཀྱིས་པདྨ་དང་དྲིལ་
བུ་འཛིན་པ། སོགས་དང༌། འོད་དཔག་མེད་ཀྱི་རྣམ་པར་ནས། དྲིལ་གསིལ་གྱི་བར་དང༌། །རྡོ་རྗེའི་གསུང་
ནི་དཔག་མེད་པ། །དེ་བཞིན་གཤེགས་པའི་གསུང་མཆོག་དཔལ། །རྡོ་རྗེའི་གསུང་ནི་ཀུན་འབྱུང་བ། །
རྡོ་རྗེ་གསུང་ལ་ཕྱག་འཚལ་བསྟོད། །སོགས་དབང་རྫས་རྡོ་རྗེར་གྱུར། གསོལ་བ་བཏབ་ལ། འདི་དེ་སངས་
རྒྱས་ཐམས་ཅད་ཀྱི། །དོན་ནི་བྱང་ཆུབ་སེམས་ཡིན་པས། །གཉིས་མེད་དོན་གྱི་ངོ་བོ་ཉིད། །དེ་རིང་
ཁྱོད་ལ་དབང་བསྐུར་རོ། །ཨོཾ་བཛྲ་ཨ་བྷི་ཥིཉྩ་ཨཱ། ཞེས་བརྗོད་པས་རྡོ་རྗེ་ལག་པ་གཡས་པས་གསོར་ཞིང་བཟུང༌།
བུམ་ཆུ་གཏོར་ཞིང་དབང་བསྐུར་འོད་དཔག་མེད་ཀྱིས་དབུར་བརྒྱན། ཨོཾ་ཨ་མྲྀ་ཏ་བྷཱ་ཝ་ཧྲཱིཿ༔ སོགས་རོལ་ཆེན་
དང་། དེ་ལྟར་ན་འོད་དཔག་མེད་ཀྱི་སྒོ་ནས་རྡོ་རྗེའི་མངོན་པར་དབང་བསྐུར་བ་ཐོབ། འདོད་ཆགས་
དག །འདུ་ཤེས་ཀྱི་ཕུང་པོ་གནས་གྱུར། སོ་སོར་རྟོགས་པའི་ཡེ་ཤེས་མངོན་དུ་བྱས། འོད་དཔག་
མེད་ཀྱི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །དོན་ཡོད་གྲུབ་པ་ལ། དབང་རྫས་དྲིལ་བུ་བསང་
སྦྱངས། བདག་གི་འདུ་བྱེད་ཀྱི་ཕུང་པོ་དང༌། དབང་རྫས་དྲིལ་བུ་མི་དམིགས་ཏེ་སྟོང་པའི་ངང་ལས།
གདན་བསྐྱེད་ཧཱ་ལས་རལ་གྲི་ཧཱས་མཚན་པ་ལས་འོད་འཕྲོས་སོགས། དོན་ཡོད་གྲུབ་པ་སྐུ་མདོག་ལྗང་
གུ་ཞལ་གཅིག་ཕྱག་གཉིས་ཀྱིས་རལ་གྲི་དང་དྲིལ་བུ་འཛིན་པ། སོགས་དང༌། དོན་ཡོད་གྲུབ་པའི་
རྣམ་པར་ནས། དྲིལ་གསིལ་གྱི་བར་དང༌། རྡོ་རྗེ་ལས་རབ་ཀུན་གྱི་གཙོ། །སེམས་ཅན་ཀུན་གྱི་དོན་གྲུབ་
པ༑ ༑བྱ་གྲུབ་ཡེ་ཤེས་ངོ་བོ་ཉིད། །ལས་ཀྱི་གཙོ་ལ་ཕྱག་འཚལ་བསྟོད། །སོགས། དབང་རྫས་དྲིལ་
བུར་གྱུར། གསོལ་བ་བཏབ་ལ། འདི་ནི་ཤེས་རབ་ཀུན་གྱི་དངོས། ། བྱང་ཆུབ་བསྒོམ་ཕྱིར་རང་བཞིན་
ཏེ༑ ༑ཤེས་རབ་དབྱངས་ཀྱི་རྗེས་འགྲོ་བ་། །ཁྱོད་ལ་དེ་རིང་འདིས་དབང་བསྐུར། །ཨོཾ་བཛྲ་གཎྜེ་ཨ་
བྷི་ཥིཉྩ་ཧཱུྃ། ཞེས་བརྗོད་ཅིང༌། དྲིལ་བུ་ལག་པ་གཡོན་པས་གསིལ་བུམ་ཆུ་གཏོར་དབང་བསྐུར། དོན་ཡོད་གྲུབ་པས་
98

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་གསུམ་པ།
དབུར་བརྒྱན། ཨོཾ་ཨ་མོ་གྷ་སིདྡྷི། སོགས་རོལ་ཆེན་དང༌། དེ་ལྟར་ན་དོན་ཡོད་གྲུབ་པའི་སྒོ་ནས་དྲིལ་
བུའི་མངོན་པར་དབང་བསྐུར། ཕྲག་དོག་དག །འདུ་བྱེད་ཀྱི་ཕུང་པོ་གནས་གྱུར། བྱ་བ་གྲུབ་པའི་
ཡེ་ཤེས་མངོན་དུ་བྱས། དོན་ཡོད་གྲུབ་པའི་བག་ཆགས་དང་ས་བོན་རྒྱུད་ལ་བཞག་པ་ཡིན་ནོ། །རྣམ་
པར་སྣང་མཛད་ལ་རང་དང་དབང་རྫས་རྡོར་དྲིལ་བསང་སྦྱངས། བདག་གི་གཟུགས་ཀྱི་ཕུང་པོ་དང་དབང་རྫས་
རྡོ་རྗེ་དང་དྲིལ་བུ་མི་དམིགས་ཏེ་སྟོང་པའི་ངང་ལས། གདན་བསྐྱེད། ཨོཾ་ལས་འཁོར་ལོ་ཨོཾ་གྱིས་མཚན་
པ་ལས་འོད་འཕྲོས། སོགས། རྣམ་པར་སྣང་མཛད་སྐུ་མདོག་དཀར་པོ་ཞལ་གཅིག་ཕྱག་གཉིས་ཀྱིས་
འཁོར་ལོ་དང་དྲིལ་བུ་འཛིན་པ། སོགས་དང༌། རྣམ་པར་སྣང་མཛད་ཀྱི་རྣམ་པར། དྲིལ་གསིལ་གྱི་
བར་དང༌། རྡོ་རྗེའི་སྐུ་ནི་དགའ་ཆེན་པོ། །ཐམས་ཅད་ཞི་བའི་མཆོག་ཉིད་གསལ། །རང་གི་ངང་གི་
འོད་གསལ་མཆོག །རྡོ་རྗེའི་སྐུ་ལ་ཕྱག་འཚལ་བསྟོད། །སོགས། དབང་རྫས་རྡོ་རྗེ་དང་དྲིལ་བུར་གྱུར།
གསོལ་བ་བཏབ་ལ། རྡིར་དྲིལ་ལག་པ་གཉིས་ཀས་བཟུང་ཞིང་དཀྲོལ་ལ། འདི་ནི་སངས་རྒྱས་དངོས་ཡིན་ཏེ། །རབ་
ཏུ་བསྔགས་པ་གསང་བའི་མིང༌། །རང་གི་གསང་མཚན་བརྗོད་དེ། མི་བསྐྱེད་རྡོ་རྗེ་ཞེས་བྱ་བས། །ཞེས་པ་
ལྟ་བུ། དེ་རིང་ཁྱོད་ལ་དབང་བསྐུར་རོ། །ཨོཾ་བཛྲ་སཏྭ་སྟཱཾ་བཛྲ་ན་མ་ཨ་བྷི་ཥེ་ཀ་ཏ་ཀྱེ་དཔལ་ཆེ་གེ་མོ་
རྡོ་རྗེ་ཞེས་བྱ་བའི་དེ་བཞིན་གཤེགས་པའོ། །བུམ་ཆུ་གཏོར་དབང་བསྐུར། རྣམ་པར་སྣང་མཛད་ཀྱིས་
དབུར་བརྒྱན། ཨོཾ་བེེ་རོ་ཙ་ནི་སོགས་རོལ་ཆེན་དང༌། དེ་ལྟར་ན་རྣམ་པར་སྣང་མཛད་ཀྱི་སྒོ་ནས་མིང་གི་
མངོན་པར་དབང་བསྐུར་བ་ཐོབ། གཏི་མུ་དག གཟུགས་ཀྱི་ཕུང་པོ་གནས་གྱུར། ཆོས་དབྱིངས་ཡེ་
ཤེས་མངོན་དུ་བྱས། རྣམ་པར་སྣང་མཛད་ཀྱི་བག་ཆགས་དག་ས་བོན་རྒྱུད་ལ་བཞག་པ་ཡིན་ནོ། །
བདག་པོའི་དབང་ལ། རང་ཉིད་བསངས་སྦྱངས། སྟོང་པའི་ངང་ལས་པདྨ་ཉི་མ་དབང་ཕྱུག་ཕོ་མོ་བསྣོལ་
བའི་གདན་ལ་རང་ཉིདཧཱུཾ་ལས་རྡོ་རྗེ་གཞོན་ནུ་ནས་མཉམ་པར་སྦྱོར་བའི་བར་དང་། དེའི་དཔྲལ་བར་ༀ།
མགྲིན་པར་ཨཱཿ ཐུགས་ཀར་ཧཱུྃ་ཡེ་ཤེས་པ་སྤྱན་དྲངས། རང་ལ་བསྟིམ་སོགས་གོང་བྱུར་བསལ་བ་བཞིན་བརྗོད།
རྡོ་རྗེ་ཧཱུྃ་ལས་རྡོ་རྗེ་རྩེ་དགུ་པ་དང༌། ཐོད་པ་ཨ་ལས་ཀ་པཱ་ལ་བདུད་རྩིས་གང་བར་གྱུར། ཤེས་རབ་
པདྨའི་སྣོད་ཡིན་ཏེ། །ཐབས་མཆོག་རྡོ་རྗེ་རྩེ་དགུ་པ། །ཐབས་དང་ཤེས་རབ་ཕྱག་མཚན་འདིས། །
99

ཕུར་པའི་དཀྱིལ་ཆོག་ཡིད་འོང་བློ་གྲོས་ཁ་འབྱེད་བཞིན་ལས་རིན་ཆེན་དོ་ཤལ་དུ་ཞལ་འཕངས་པ་རྣམས་ཕྱོགས་གཅིག་ཏུ་བསྡེབས་པ།
དེ་རིང་ཁྱོད་ལ་དབང་བསྐུར་རོ། །ཨོཾ་སརྦ་ཏ་ཐཱ་ག་ཏ་པྲཛྙཱ་ཨུ་པ་ཡ་ཨ་བྷི་ཥིཉྪ་ཧཱུྃ། ཞེས་བརྗོད་ཅིང་རྡོ་རྗེ་
ལག་པ་གཡས་དང༌། ཐོད་པ་གཡོན་དུ་གནང་བར་བསམ་པ་ཐུགས་ཀར་བསྣོལ་ལོ། །དེ་ལྟར་དབང་རྣམ་པ་དྲུག་གི་
སྒོ་ནས་ཀུན་་གཞིའི་དྲི་མ་སེལ་ཞིང་། མ་རིག་པ་ཉོན་མོངས་པ་དྲུག་བསལ་ནས་རིག་པ་རི